|  |
| --- |
| **Alanud on ESHÜ kodulehe päise kujuduse konkurss** |

|  |
| --- |
| Nagu on näha meie kodulehte vaadates, on lõpule jõudmas kodulehe uuenduskuur ning kuna praeguse lehe kujundus ei sea lehe funktsionaalsusele hetkel mingeid piiranguid, siis oleme otsustanud jääda selle üldise kujundusliku lahenduse juurde, mis meil praegu on. Kuna aga lehele on lisandunud palju teksti külastajatele lugemiseks, siis senine lahendus päises võib hakata lugejat segama. Sellest tulenevalt on tekkinud vajadus uue ja rahulikuma loomuga päisepildi ja sellega kokku sobiva kujunduse järele. Kuna ilu on vaataja silmades ja meie kodulehe päist vaatavad enamasti meie ühingu liikmed, siis peaks selle kujundus olema valdavale enamusele meelt mööda. Seetõttu kuulutab ESHÜ välja kodulehe päise kujunduse osas konkursi.  Päise moodustavad kaks pildifaili .png laiendiga pealkirja fail ja .jpg laiendiga pildifail. Pealkirja failis peaks sisalduma tekst "Eesti Siberi Husky Ühing", ühingu logo, EKLi logo ja FCI logo. Muid piiranguid kujunduse osas ei ole. Täiesti vabalt võib fantaasial lennata lasta aga alumise pildifaili osas, mis hakkab paiknema seal, kus praegu on meil slaidi-esitlus.    **Üldised tingimused kujundusele:**  1)Ülemise .png laiendiga faili suuruseks on 990 px laiust ja 146 px kõrgust 2)Alumise .jpg laiendiga pildifaili suuruseks on 990 px laiust ja 160 px kõrgust  3)Kujundus peab olema kooskõlas kodulehekülje sisuga: see tähendab, et kasutama peaks sümboolikat, mis viitab huskydele, või kujutab huskysid endid, samas ei tohiks pildil olla kujutatud äratuntavalt konkreetseid isikuid või koeri  4)Pilt ei tohiks oma olemuselt olla nii liigselt tähelepanu tõmbav, et segaks lehe lugejat Piltide põhjaks saab järgmised failid: ülemisse ossa minev teksti ja logodega fail nimega [**tekstifail.png**](http://www.husky.ee/images/stories/tekstifail.png) ja alumisse ossa minev pildifail nimega [**pildifail.jpg**](http://www.husky.ee/images/stories/pildifail.jpg).    **Töid saab esitada vahemikus 06.06.2011 - 10.07.2011**  Töö esitamiseks tuleb saata õiges formaadis pilt meili teel aadressile [**siberi@husky.ee**](mailto:siberi@husky.ee) ja meili tuleks lisada töö nimi ja autor.    **11.07.2011 avaldatakse tööd liikmete jaoks hääletuse läbiviimiseks. Hääletada saab kuni 05.08.2011.**    Enim hääli kogunud töö hakkab olema www.husky.ee lehekülje päises. Konkurssi võitja kuulutatakse välja ESHÜ suvepäeval ning konkursi võitnud kujunduse edasine kasutusõigus läheb üle Eesti Siberi Husky Ühingule. |